Jozef Rosa

Ing. Prof. Jozef Rosa, DrSc. (* 23. február 1916, Senica† 28. december 1973, Bratislava) bol slovenský ekonóm, profesor a politik Komunistickej strany Slovenska, poslanec Slovenskej národnej rady a Snemovne národov Federálneho zhromaždenia.

Životopis 
V roku 1946 absolvoval Vysokú školu ekonomickú v Bratislave. Bol zamestnancom Mestskej sporiteľne v Bratislave a povereníctva financií. V rokoch 1953 až 1957 prednášal na VŠE v Bratislave, kde bol vedúcim katedry financií. V rokoch 1960 až 1963 bol dekanom Národohospodárskej fakulty tejto školy a v rokoch 1966 až 1969 jej rektorom. Bol autorom mnohých odborných publikácií a študijných textov.

V roku 1968 bol účastníkom zasadnutia Ústredného výboru Komunistickej strany Slovenska. Po federalizácii Československa v januári 1969 sa stal poslancom Snemovne národov Federálneho zhromaždenia ako nominant Slovenskej národnej rady. V parlamente pôsobil až do konca volebného obdobia, teda do volieb v roku 1971.
Bol jedným z ekonomických konštruktérov federácie a jeho odchod z vysokých politických funkcií je spojený s nástupom normalizácie.

V roku 1946 získal Rad Slovenského národného povstania a roku 1966 Vyznamenanie Za zásluhy o výstavbu.

Referencie

Externé odkazy 
 Profil na stránkach Poslaneckej snemovne Parlamentu Českej republiky

Zdroj 

Slovenskí ekonómovia
Slovenskí univerzitní profesori
Rektori Ekonomickej univerzity v Bratislave
Vyučujúci na Ekonomickej univerzite v Bratislave
Poslanci SNR
Poslanci Snemovne národov Federálneho zhromaždenia
Politici KSČ
Osobnosti zo Senice